ddrg/super_eurlex huggingface dataset:
Oficiālais Vēstnesis L 094 , 04/04/2001 Lpp. 0021 - 0021



Komisijas Regula (EK) Nr. 681/2001 (2001. gada 3. aprīlis), ar kuru uz laiku atkāpjas no Regulas (EK) Nr. 1370/95, ar ko nosaka sīki izstrādātus noteikumus eksporta licenču sistēmas ieviešanai cūkgaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1365/2000 [2], un jo īpaši tās 8. panta 2. punktu, 13. panta 12. punktu un 22. pantu, tā kā: (1) 3. panta 3. punktā Komisijas Regulā (EK) Nr. 1370/95 [3], kurā jaunākie grozījumi izdarīti ar Regulu(EK) Nr. 2898/2000 [4], noteikts, ka eksporta licences jāizsniedz trešdienā, kas seko nedēļai, kurā iesniegti licenču pieteikumi, ar noteikumu, ka starplaikā Komisija neveic nekādus īpašus pasākumus. (2) Ņemot vērā valsts svētku dienas 2001. gadā un ar tiem saistīto neregulāro Eiropas Kopienu Oficiālā Vēstneša iznākšanu, izskatīšanas laiks ir pārāk īss, lai nodrošinātu efektīvu tirgus vadību, un tādēļ to uz laiku vajadzētu pagarināt. (3) Šajā regulā paredzētie pasākumi ir saskaņā ar Cūkgaļas pārvaldības komitejas atzinumu, IR PIEŅĒMUSI ŠO REGULU. 1. pants Neatkarīgi no Regulas (EK) Nr. 1370/95 3. panta 3. punkta licences, par ko pieteikumi iesniegti turpmāk norādītajos laika posmos, izsniedz norādītajās dienās ar noteikumu, ka pirms attiecīgajām dienām nav veikts neviens no minētā panta 4. punktā norādītajiem īpašajiem pasākumiem: - no 2001. gada 9. līdz 13. aprīlim – jāizsniedz 2001. gada 19. aprīlī, - no 2001. gada 23. līdz 27. aprīlim – jāizsniedz 2001. gada 4. maijā, - no 2001. gada 28. maija līdz 1. jūnijam – jāizsniedz 2001. gada 7. jūnijā, - no 2001. gada 17. līdz 21. decembrim – jāizsniedz 2002. gada 3. janvārī, - no 2001. gada 24. līdz 28. decembrim – jāizsniedz 2002. gada 7. janvārī. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 3. aprīlī Komisijas vārdā — Komisijas loceklis Franz Fischler [1] OV L 282, 1.11.1975., 1. lpp. [2] OV L 156, 29.6.2000., 5. lpp. [3] OV L 133, 17.6.1995., 9. lpp. [4] OV L 336, 30.12.2000., 32. lpp. --------------------------------------------------
Oficiālais Vēstnesis L 153 , 08/06/2001 Lpp. 0012 - 0012



Komisijas Regula (EK) Nr. 1121/2001 (2001. gada 7. jūnijs), ar ko nosaka piemērošanas koeficientus, kas jāattiecina uz katra tradicionālā uzņēmēja salīdzināmo daudzumu saskaņā ar banānu importa tarifu kvotām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 13. februāra Regulu (EEK) Nr. 404/93 par banānu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 216/2001 [2], ņemot vērā Komisijas 2001. gada 7. maija Regulu (EK) Nr. 896/2001, ar ko nosaka sīki izstrādātus noteikumus Padomes Regulas (EEK) Nr. 404/93 piemērošanai attiecībā uz banānu ievešanu Kopienā [3], un jo īpaši tās 5. panta 2. punktu, tā kā: (1) Saskaņā ar Regulas (EK) Nr. 896/2001 5. panta 2. punktu, ņemot vērā kopējos daudzumus, kas ir pieejami saskaņā ar A/B un C tarifu kvotām, un no dalībvalstīm saņemto informāciju par to salīdzināmo daudzumu summu, kas saskaņā ar minētās regulas 4. panta 1. un 2. punktu ir noteikti attiecīgi A/B tradicionālajiem uzņēmējiem un C tradicionālajiem uzņēmējaiem, Komisija, ja nepieciešams, nosaka vienotu piemērošanas koeficientu, ko attiecina uz katra uzņēmēja salīdzināmo daudzumu. (2) Saskaņā ar informāciju, ko dalībvalstis ir iesūtījušas atbilstīgi Regulas (EK) Nr. 896/2001 5. panta 1. punktam, salīdzināmo daudzumu summa ir 1964154 tonnas A/B tradicionālajiem uzņēmējiem un 725180 tonnas – C tradicionālajiem uzņēmējiem. Tādēļ piemērošanas koeficients ir jānosaka katra uzņēmēja salīdzināmajam daudzumam katrā no divām tradicionālo uzņēmēju kategorijām. (3) Būtu jāpiemin, ka 2001. gada otrajai pusei salīdzināmo daudzumu katram tradicionālajam uzņēmējam nosaka saskaņā ar Regulas (EK) Nr. 896/2001 28. panta 2. punktu. (4) Ņemot vērā Regulā (EK) Nr. 896/2001 noteiktos termiņus, šai regulai jāstājas spēkā nekavējoties. (5) Šajā regulā paredzētie pasākumi saskan ar Banānu nozares pārvaldības komitejas atzinumu, IR PIEŅĒMUSI ŠO REGULU. 1. pants 1. Regulas (EEK) Nr. 404/93 18. pantā minētajām A/B un C tarifu kvotām Regulas (EK) Nr. 896/2001 5. panta 2. punktā minētais piemērošanas koeficients ir šāds: - katram A/B tradicionālajam uzņēmējam: 1,07883, - katram C tradicionālajam uzņēmējam: 0,97286. 2. 2001. gada otrajai pusei katra tradicionālā uzņēmēja salīdzināmo daudzumu, kas noteikts saskaņā ar Regulas (EK) Nr. 896/2001 4. pantu, ņemot vērā 1. panta piemērošanu, koriģē, izmantojot Regulas (EK) Nr. 896/2001 28. panta 2. punktā noteikto koeficientu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 7. jūnijā Komisijas vārdā — Komisijas loceklis Franz Fischler [1] OV L 47, 25.2.1993., 1. lpp. [2] OV L 31, 2.2.2001., 2. lpp. [3] OV L 126, 8.5.2001., 6. lpp. --------------------------------------------------
Oficiālais Vēstnesis L 183 , 06/07/2001 Lpp. 0018 - 0018



Komisijas Regula (EK) Nr. 1370/2001 (2001. gada 5. jūlijs), ar kuru groza Regulu (EK) Nr. 174/1999, ar ko paredz īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1670/2000 [2], un jo īpaši tās 26. panta 3. punktu, tā kā: (1) Komisijas Regula (EK) Nr. 174/1999 [3], kurā jaunākie grozījumi izdarīti ar Regulu (EK) Nr. 1202/2001 [4], nosaka īpašus sīki izstrādātus noteikumus par to, kā piemērot Padomes Regulu (EEK) 804/68 [5] attiecībā uz piena un piena produktu eksporta licencēm un eksporta kompensācijām. Lai nodrošinātu eksporta kompensāciju sistēmas pienācīgu pārvaldi un lai samazinātu fiktīvu pieteikumu un sistēmas traucējumu iespējamību attiecībā uz dažiem piena produktiem, jāpalielina drošības nauda, kas noteikta minētajā regulā. (2) Šajā regulā paredzētie pasākumi ir saskaņā ar Piena un piena produktu nozares pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EK) Nr. 174/1999 9. pantu aizstāj ar šādu: "9. pants Komisijas Regulas (EK) Nr. 1291/2000 [6] 15. panta 2. punktā minētā drošības nauda ir vienāda ar šādu kompensācijas procentuālo daļu, kura noteikta katram produktu kodam un kas ir spēkā dienā, kad iesniegts eksporta licences pieteikums: a) 5 % produktiem ar KN kodu 0405; b) 30 % produktiem ar KN kodu 040210; c) 30 % produktiem ar KN kodu 0406; d) 20 % citiem produktiem. Drošības nauda tomēr nedrīkst būt mazāka kā EUR 6 par 100 kg. Pirmajā daļā minētais kompensācijas apjoms tiek aprēķināts attiecīgā produkta kopapjomam, izņemot piena produktus ar cukura piedevu. Piena produktiem ar cukura piedevu pirmajā daļā minētais kompensācijas apjoms ir vienāds ar attiecīgo visu produktu kopējo daudzumu, kas reizināts ar kompensācijas likmi vienam kilogramam piena produkta." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 5. jūlijā Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. [2] OV L 193, 29.7.2000., 10. lpp. [3] OV L 20, 27.1.1999., 8. lpp. [4] OV L 163, 20.6.2001., 10. lpp. [5] OV L 148, 28.6.1968., 13. lpp. [6] OV L 152, 24.6.2000., 1. lpp. --------------------------------------------------
Official Journal L 201 , 26/07/2001 P. 0008 - 0009



PADOMES REGULA (EK) Nr. 1514/2001 (2001. gada 23. jūlijs), ar ko groza Regulu (EEK) Nr. 1696/71 par apiņu tirgus kopīgo organizāciju EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 36. un 37. pantu, ņemot vērā Komisijas priekšlikumu1, ņemot vērā Eiropas Parlamenta atzinumu, ņemot vērā Ekonomikas un sociālo lietu komitejas atzinumu3, tā kā: (1) Padomes Regulas (EEK) Nr. 1696/714 12. panta 5. punktā paredzēts, ka atbalsta summa par Kopienā ražotiem apiņiem ir noteikta uz pieciem gadiem, sākot no 1996. gada līdz 2000. gada ražai. (2) Atbilstīgi Regulas (EEK) Nr. 1696/71 18. pantam Komisija ir iesniegusi Padomei ziņojumu par apiņu nozares attīstību Eiropas Kopienā. No ziņojuma izriet, ka ražošanu pakāpeniski pielāgo prasībām gan attiecībā uz kvantitāti, samazinot platības un saražotos daudzumus, gan uz kvalitāti, mainot šķirnes, jo īpaši pret šķirnēm, kas ir vispieprasītākās alus ražošanā. (3) Atbalstu patreiz paredzētajā apjomā būtu jāturpina sniegt trīs gadus, un par šo jauno laikposmu būtu jāiesniedz ziņojums. (4) Regulas (EEK) Nr. 1696/71 īstenošanai vajadzīgie pasākumi būtu jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto izpildes pilnvaru izmantošanas kārtību5, IR PIEŅĒMUSI ŠO REGULU. 1. pants Regulu (EEK) Nr. 1696/71 groza šādi. 1. Regulas 12. panta 5. punkta a) apakšpunktu aizstāj ar šādu: "a) attiecībā uz visām šķirņu grupām atbalsts par hektāru ir vienāds. Sākot no 1996. gada ražas, astoņus gadus tā lielums ir EUR 480/ha." 2. Regulas 12. panta 5. punkta d) apakšpunktu aizstāj ar šādu: "d) ieturēto atbalstu var uzkrāt maksimāli trīs gadus; šā laikaposma beigās ir jābūt izdotai visam ieturētajam atbalstam." 3. Regulas 18. panta otrajā daļā "2000. gada 1. septembris" aizstāj ar "2003. gada 31. decembris". 4. Regulas 19. pantu svītro. 5. Regulas 20. pantu aizstāj ar šādu: "20. pants 1. Komisijai palīdz "apiņu pārvaldības komiteja" (še turpmāk "komiteja"). 2. Ja izdarīta atsauce uz šo pantu, tad piemēro Lēmuma 1999/468/EK 4. un 7. pantu. Lēmuma 1999/468/EK 4. panta 3. punktā paredzētais laikposms ir viens mēnesis. 3. Komiteja pieņem savu reglamentu." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro no 2001. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 23. jūlijā Padomes vārdā priekšsēdētājs A. Neyts-Uyttebroeck 1 OV C 96 E, 27.3.2001., 345. lpp. 2 Atzinums sniegts 2001. gada 13. jūnijā (Oficiālajā Vēstnesī vēl nav publicēts). 3 Atzinums sniegts 2001. gada 25. aprīlī (Oficiālajā Vēstnesī vēl nav publicēts). 4 OV L 175, 4.8.1971., 1. lpp. Regulā jaunākie grozījumi izdarīti ar Regulu (EK) Nr. 191/2000 (OV L 23, 28.1.2000., 4. lpp.). 5 OV L 184, 17.7.1999., 23. lpp.
Oficiālais Vēstnesis L 214 , 08/08/2001 Lpp. 0020 - 0020



Komisijas Regula (EK) Nr. 1614/2001 (2001. gada 7. augusts), ar kuru groza Regulu (EK) Nr. 2771/1999, ar ko paredz sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz intervences pasākumiem sviesta un krējuma tirgū EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1670/2000 [2], un jo īpaši tās 10. pantu, tā kā: (1) 2. pants Komisijas Regulā (EK) Nr. 2771/1999 [3], kurā jaunākie grozījumi izdarīti ar Regulu (EK) Nr. 213/2001 [4], paredz, ka, tiklīdz ir novērots, ka tirgus cenas šajā dalībvalstī ir zemākas vai augstākas par 92 % no intervences cenas divas nedēļas pēc kārtas, Komisijai attiecīgi jāuzsāk vai jāaptur iepirkšana konkursa kārtībā dalībvalstī saskaņā ar pārvaldes kārtību, kas izklāstīta Regulas (EK) Nr. 1255/1999 42. pantā. Saskaņā ar minētās regulas 8. pantu Komisijai ik ceturtdienu jāreģistrē tirgus cenas katrā dalībvalstī, kas noteiktas, pamatojoties uz cenām, kuras tām tika paziņotas. (2) Tā kā šie noteikumi prasa, lai iepirkšana konkursa kārtībā tiktu uzsākta vai apturēta tūlīt pēc otrās secīgās nedēļas, kurā ir reģistrēta tirgus cena, kas ir zemāka vai attiecīgi vienāda vai augstāka par 92 % no intervences cenas, šāda lēmuma pieņemšana nepieļauj izvēles brīvību un tādēļ Komisijai tas jādara pēc iespējas ātrāk, atturoties izmantot pārvaldes kārtību, kas izklāstīta Regulas (EK) Nr. 1255/1999 42. pantā. (3) Piena un piena produktu nozares pārvaldības komiteja tās priekšsēdētāja noteiktajā termiņā nav sniegusi atzinumu, IR PIEŅĒMUSI ŠO REGULU. 1. pants Regulas (EK) Nr. 2771/1999 2. pantu aizstāj ar šādu: "2. pants 1. Tiklīdz saskaņā ar šīs regulas 8. panta 4. punktu ir novērots, ka tirgus cena dalībvalstī ir zemāka par 92 % no intervences cenas divas nedēļas pēc kārtas, Komisija konkursa kārtībā uzsāk iepirkšanu attiecīgajā dalībvalstī saskaņā ar Regulas (EK) Nr. 1255/1999 6. panta 1. punktu. 2. Tiklīdz saskaņā ar šīs regulas 8. panta 4. punktu ir novērots, ka tirgus cena dalībvalstī ir vienāda vai augstāka par 92 % no intervences cenas divas nedēļas pēc kārtas, Komisija konkursa kārtībā aptur iepirkšanu attiecīgajā dalībvalstī saskaņā ar Regulas (EK) Nr. 1255/1999 6. panta 1. punktu." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 7. augustā Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. [2] OV L 193, 29.7.2000., 10. lpp. [3] OV L 333, 24.12.1999., 11. lpp. [4] OV L 37, 7.2.2001., 1. lpp. --------------------------------------------------
Oficiālais Vēstnesis L 303 , 20/11/2001 Lpp. 0016 - 0016



Komisijas Regula (EK) Nr. 2244/2001 (2001. gada 19. novembris), ar ko groza Regulu (EK) Nr. 1780/97, kas nosaka sīki izstrādātus noteikumus par to, kā piemērot Padomes Regulu (EK) Nr. 723/97 par dalībvalstu rīcības programmu īstenošanu ELVGF Garantiju nodaļas izdevumu kontroles jomā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1997. gada 22. aprīļa Regulu (EK) Nr. 723/97 par dalībvalstu rīcības programmu īstenošanu ELVGF Garantiju nodaļas izdevumu kontroles jomā [1] un it īpaši tās 6. pantu, tā kā: (1) Ar Regulu (EK) Nr. 2136/2001 par diviem gadiem pagarināts Regulā (EK) Nr. 723/97 noteiktais piecu gadu posms Kopienas finansiālajai līdzdalībai dalībvalstu rīcības programmās. (2) Sakarā ar Regulas (EK) Nr. 2136/2001 stāšanos spēkā Komisija nav paspējusi saskaņā ar Komisijas 1997. gada 15. septembra Regulu (EK) Nr. 1780/97, kas nosaka izpildes kārtību Padomes Regulai (EK) Nr. 723/97 par dalībvalstu rīcības programmu īstenošanu ELVGF Garantiju nodaļas izdevumu kontroles jomā [2], kurā jaunākie grozījumi izdarīti ar Regulu (EK) Nr. 1890/98 [3], noteikt maksimālo Kopienas finanšu līdzdalības apjomu 2002. gadam. Tādēļ šim gadam jānosaka jauns Komisijas lēmuma termiņš, kā arī izdevumi, par kuriem ir tiesības saņemt Kopienas līdzfinansējumu. (3) Šajā regulā paredzētie pasākumi ir saskaņā ar ELVGF komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1780/97 2. pantu papildina ar šādu 2.a punktu: "2.a. Maksimālo Kopienas finansiālās līdzdalības apjomu, kas izteikts eiro, 2002. gadam Komisija ar izņēmumu no 2. punkta pirmās daļas nosaka trīs mēnešu laikā pēc dalībvalstu programmu iesniegšanas termiņa beigām, pamatojoties uz dalībvalstu iesniegto informāciju. Kopienas līdzfinansējums var attiekties tikai uz izdevumiem, kas samaksāti pēc 2002. gada 1. janvāra." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 19. novembrī Komisijas vārdā — Komisijas loceklis Franz Fischler [1] OV L 108, 25.4.1997., 6. lpp. [2] OV L 288, 1.11.2001., 1. lpp. [3] OV L 252, 16.9.1997., 20. lpp. --------------------------------------------------
Oficiālais Vēstnesis L 006 , 10/01/2002 Lpp. 0037 - 0038



Komisijas Regula (EK) Nr. 32/2002 (2002. gada 9. janvāris), ar kuru labo Regulu (EK) Nr. 13/2002, ar ko groza Regulu (EK) Nr. 713/2001 par liellopu gaļas iepirkšanu saskaņā ar Regulu (EK) Nr. 690/2001 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2345/2001 [2], ņemot vērā Komisijas 2001. gada 3. aprīļa Regulu (EK) Nr. 690/2001 par īpašiem tirgus atbalsta pasākumiem liellopu gaļas nozarē [3], kurā grozījumi izdarīti ar Regulu (EK) Nr. 2595/2001 [4], un jo īpaši tās 2. panta 2. punktu, tā kā: (1) Ar Komisijas Regulu (EK) Nr. 13/2002 [5] vairākās dalībvalstīs ir uzsākta liellopu gaļas iepirkšana saskaņā ar Regulu (EK) Nr. 690/2001. (2) Minētās regulas pielikumā ir konstatēta kļūda. Tādēļ attiecīgā regula ir jālabo, IR PIEŅĒMUSI ŠO REGULU. 1. pants Regulas (EK) Nr. 13/2002 pielikumu aizstāj ar šīs regulas pielikumu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2002. gada 5. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 9. janvārī Komisijas vārdā — Komisijas loceklis Franz Fischler [1] OV L 160, 26.6.1999., 21. lpp. [2] OV L 315, 1.12.2001., 29. lpp. [3] OV L 95, 5.4.2001., 8. lpp. [4] OV L 345, 29.12.2001., 33. lpp. [5] OV L 3, 5.1.2002., 36. lpp. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA Estado miembroMedlemsstatMitgliedstaatΚράτος μέλοςMember StateÉtat membreStati membriLidstaatEstado-MembroJäsenvaltiotMedlemsstat Belgique/België Deutschland Österreich Nederland Ireland España France Portugal Sverige Luxembourg --------------------------------------------------
Oficiālais Vēstnesis L 058 , 28/02/2002 Lpp. 0001 - 0002



Eiropas Parlamenta un padomes Regula (EK) Nr. 359/2002 (2002. gada 12. februāris), ar ko Padomes Regulu (EK) Nr. 2223/96 groza attiecībā uz EKS 95 lietošanu, lai noteiktu dalībvalstu iemaksas pašu resursos no PVN EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 285. pantu, ņemot vērā Komisijas priekšlikumu [1], saskaņā ar Līguma 251. pantā noteikto kārtību [2], tā kā: (1) Padomes Regulas (EK) Nr. 2223/96 (1996. gada 25. jūnijs) par Eiropas nacionālo un reģionālo kontu sistēmu Kopienā [3] 8. pantā ir paredzēts, ka Eiropas integrēto tautsaimniecības pārskatu sistēmu lieto kā Eiropas integrēto tautsaimniecības pārskatu sistēmu budžeta un pašu resursu nolūkiem, kā tas noteikts Padomes Regulā (EEK, Euratom) Nr. 1552/89 [4], kamēr Padomes Lēmums 94/728/EK, Euratom [5] paliek spēkā. (2) Eiropas integrēto tautsaimniecības pārskatu sistēmas dati vairs nav pieejami tik detalizētā līmenī, kāds ir vajadzīgs, lai noteiktu pašu resursus no PVN. (3) Tas neskar kārtību, kas ir pieņemta, lai noteiktu apjomu pašu resursiem no nacionālā kopprodukta. (4) Nosakot dalībvalstu iemaksas budžetā, ir ieteicams lietot vislabākos pieejamos statistikas datus. (5) Dati, kuru pamatā ir jaunā Eiropas nacionālo un reģionālo kontu sistēma Kopienā (EKS 95) un kurus izmanto, lai noteiktu pašu resursus no PVN, nekādi neiespaido ne pašu resursu līmeni, ne iemaksu sadalījumu starp dalībvalstīm. (6) Konsultācijas ar Statistikas programmu komiteju, kas izveidota ar Padomes Lēmumu 89/382/EEK, Euratom [6], ir notikušas saskaņā ar minētā lēmuma 3. pantu, IR PIEŅĒMUŠI ŠO REGULU. 1. pants Regulas (EK) Nr. 2223/96 8. pantu papildina ar šādu punktu: "1. a Lai noteiktu pašu resursus no PVN, atkāpjoties no 1. punkta noteikumiem, dalībvalstis var izmantot datus, kuru pamatā ir jaunā Eiropas nacionālo un reģionālo kontu sistēma Kopienā (EKS 95), kamēr Lēmums 94/728/EK, Euratom paliek spēkā." 2. pants Šī regula stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī. Regula uzliek saistības kopumā un ir tieši piemērojama visās dalībvalstīs. Briselē, 2002. gada 12. februārī Eiropas Parlamenta vārdā — priekšsēdētājs P. Cox Padomes vārdā — priekšsēdētājs J. Piqué I Camps [1] OV C 29 E, 30.1.2001., 266. lpp. [2] Eiropas Parlamenta 2001. gada 3. aprīļa atzinums (vēl nav publicēts Oficiālajā Vēstnesī), Padomes 2001. gada 16. jūlija kopējā nostāja (OV C 307, 31.10.2001., 1. lpp.) un Eiropas Parlamenta 2001. gada 12. decembra lēmums (vēl nav publicēts Oficiālajā Vēstnesī). [3] OV L 310, 30.11.1996., 1. lpp. Regulā jaunākie grozījumi izdarīti ar Komisijas Regulu (EK) Nr. 995/2001 (OV L 139, 23.5.2001., 3. lpp.). [4] OV L 155, 7.6.1989., 1. lpp. Regula atcelta un aizvietota ar Regulu (EK, Euratom) Nr. 1150/2000 (OV L 130, 31.5.2000., 1. lpp.). [5] OV L 293, 12.11.1994., 9. lpp. [6] OV L 181, 28.6.1989., 47. lpp. --------------------------------------------------
Oficiālais Vēstnesis L 132 , 17/05/2002 Lpp. 0013 - 0013



Komisijas Regula (EK) Nr. 811/2002 (2002. gada 16. maijs), ar ko groza Padomes Regulu (EK) Nr. 32/2000, lai ņemtu vērā Komisijas Regulu (EK) Nr. 2031/2001, ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. decembra Regulu (EK) Nr. 32/2000, ar ko ievieš Kopienas tarifu kvotas, kas paredzētas VVTT, un dažas citas Kopienas tarifu kvotas un paredz to pārvaldību, nosaka sīki izstrādātus noteikumus šo kvotu pielāgošanai, kā arī atceļ Padomes Regulu (EK) Nr. 1808/95 [1], kas grozīta ar Komisijas Regulu (EK) Nr. 2511/2001 [2], un jo īpaši tās 9. panta 1. punkta a) apakšpunktu, tā kā: (1) Ar Komisijas 2001. gada 6. augusta Regulu (EK) Nr. 2031/2001, ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu [3], ir ieviestas izmaiņas nomenklatūrā, kura attiecas uz atsevišķiem produktiem, kas iekļauti Regulas (EK) Nr. 32/2000 I, II un IV pielikumā. Šie pielikumi tādēļ attiecīgi jākoriģē. (2) Saskaņā ar Regulu (EK) Nr. 2031/2001 avīžpapīrs (KN kods 48010000) ir atbrīvots no muitas nodokļiem no 2002. gada 1. janvāra. Tarifu kvotas šim izstrādājumam tādēļ ir kļuvušas liekas un 2001. gada 31. decembrī to darbība jāpārtrauc. (3) Iepriekš minētie labojumi jāpiemēro no Regulas (EK) Nr. 2031/2001 spēkā stāšanās dienas. (4) Šajā regulā paredzētie pasākumi ir saskaņā ar Muitas kodeksa komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 32/2000 groza šādi: 1. Regulas I pielikumu groza šādi: a) sērijas numuru 09.0015 un 09.0017 svītro; b) attiecībā uz sērijas numuru 09.0091 septītajā ailē svītro skaitli "20". 2. Regulas II pielikumā attiecībā uz sērijas numuru 09.2501 otrajā ailē KN kodu "6002" aizstāj ar KN kodiem "6002 līdz 6006". 3. Regulas IV pielikumā attiecībā uz sērijas numuru 09.0106 otrajā ailē KN kodu "ex61101035" aizstāj ar KN kodu "ex61101210", KN kodu "ex61101038" aizstāj ar KN kodu "ex61101910", KN kodu "ex61101095" aizstāj ar KN kodu "ex61101290" un KN kodu "ex61101098" aizstāj ar KN kodu "ex61101990". Regulas IV pielikumā TARIC kodu uzskaitījumā attiecībā uz sērijas numuru 09.0106 ailē "KN kods" KN kodu "ex61101035" aizstāj ar KN kodu "ex61101210", KN kodu "ex61101038" aizstāj ar KN kodu "ex61101910", KN kodu "ex61101095" aizstāj ar KN kodu "ex61101290" un KN kodu "ex61101098" aizstāj ar KN kodu "ex61101990". 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 2002. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 16. maijā Komisijas vārdā — Komisijas loceklis Frederik Bolkestein [1] OV L 5, 8.1.2000., 1. lpp. [2] OV L 339, 21.12.2001., 17. lpp. [3] OV L 279, 23.10.2001., 1. lpp. --------------------------------------------------